Eugene, Oregon.
A USATF nemzeti bajnokságán vagyunk.
Az amerikai válogatott itt fog összeállni.
Az idei üdvöske a rövidtávfutás sztárja, Noah Lyles.
Sporttörténelmet akarok írni.
Ha elhiszem magamról, hogy minden idők legjobbja vagyok,
azt eredményekkel is alá kell támasztanom.
100 és 200 méteren is győzni akar.
És ez az első nagy lépés a célja megvalósításához.
Az atlétikában nagyon nagy szó, ha valaki 100-on és 200-on is győz.
Eddig nagyon keveseknek sikerült.
Nem sok hibalehetőségem van.
Ki kell csinálnom őket.
Ha a nemzeti bajnokságon nem vagy dobogós,
nem mehetsz a világbajnokságra. Ennyi.
Férfi 100 méter, döntő!
Lépj meg!
Lyles nem kezd jól.
Törj át rajtuk, Noah!
Nézzenek oda! Cravont Charleston!
Lépj oda!
Ez szoros volt.
De vajon ki nyert?
AZ ELIT
EGY HÉTTEL KÉSŐBB
Vegyük komolyan a bemelegítést!
Ma sok sprint lesz.
Gyerünk, mozgás! Haladjunk!
Tudjuk le!
Rajthoz!
Told magad, emelkedj el a talajtól! Ne a célhoz törekedj!
A nemzeti bajnokság túl szoros volt.
Majdnem elszúrtam.
A célvonalnál vannak!
Megvan a nemzeti bajnok!
Lyles harmadik helyen bejut a csapatba.
Noah, 100 méteren is kiharcoltad a kvalifikációt. Mit gondolsz?
Életemben most volt a legnehezebb bekerülni a válogatottba.
Harmadik lettem 100 méteren.
Bejutottam.
Rá kell jönnöm, hogy működik 100-on a testem,
és min kell változtatnom a világbajnokságig.
- Ja, látom. Éreztem is. - Oké.
Meg kell szoknod, hogy kellemetlen. Ez része a folyamatnak.
Noah bejutott a válogatottba, dobogós lett, ennyi számít.
Nyilván nem ilyen eredmény volt a célunk, nyerni mentünk oda.
Úgyhogy sok munka vár még ránk.
A győztesek magukra figyelnek.
Tudják, ők mit csinálnak. Mással nem foglalkoznak.
Ne gondolkodj, csak fusd le!
A régi Noah-nak mennie kell.
Mire pályára kell lépnem, készen fogok állni.
Jó!
Ezt megígérhetem.
LONDON EGYESÜLT KIRÁLYSÁG
A Diamond League versenysorozat utolsó állomásán már várták a sportolókat
a budapesti világbajnokság előtt.
Londonban sokkal népszerűbb az atlétika, mint nálunk.
21× VB-DOBOGÓS
Ez a sorozat legfontosabb állomása.
Ott mindenki ismer, és a rajongók mindenhova követnek.
- Ez a tiéd? - Igen.
Noah-nak a nemzeti bajnokság nem ment jól. Londonban nyernie kell 200-on,
hogy lendületesen indulhasson a világbajnokságon.
- Köszi szépen! - Felismertek, hogy az anyád vagyok!
NOAH ÉDESANYJA
Felismertek a mosdóban?
Igen, a pláza mosdójában.
Melyik oldalról nézek ki jobban?
- Te jó ég! - Mindkét oldalról.
- Olyan jó fej! - Ezért viszem mindenhová.
Imádom.
Tényleg nem tudom, mire számítsak Londonban.
De 200-on veretlen vagyok, úgyhogy nincs kifogás.
A 200 méter Noah felesége.
- Ez a családi poénunk. - A felesége.
A 200 a feleségem, a 100 a szeretőm.
Ja, a plusz csaj.
A plusz csaj azzal van, aki a legnépszerűbb.
- Ja, igaz. - De a feleség hűséges.
- Végig melletted marad. - Melletted marad.
- Ez nem túl polkorrekt, de… - Hát nem.
- Főleg egy anya szájából. - De igaz.
LONDONI ATLÉTIKAI BAJNOKSÁG
HÁROM NAP A VERSENYIG
London előtt nem sok lehetőség volt
200 méteren versenyezni.
A világbajnokságig ez az utolsó esély,
hogy megmutassuk, Noah a világ legjobbja.
Zharnel is rajthoz lép. Jó formában van.
BRIT CSÚCSTARTÓ 100 MÉTEREN
Zharnel Hughes brit rövidtávfutó. Ez a karriere eddigi legjobb éve.
Mizu? Kukurikú!
Zharnel Hughes vagyok.
2023-ban a világ leggyorsabb embere.
NEW YORK-I BAJNOKSÁG 2023
Zharnel Hughes elhúz, és 9,83 másodperccel nyer!
Ezzel megdöntötte a brit rekordot.
Igen!
Brit rekorder,
a nagyszerű Linford Christie 1993-as csúcsát döntötte meg.
Nem gyenge.
Gyors.
CÍMLAPSZTÁR A LEGGYORSABB BRIT
Most már mindenki rá figyel.
EZZEL IS NŐ A TÉT
Ő a fő esélyes.
ITT A VETÉLYTÁRSAD, TESÓ
100 méteren jobb Noah-nál,
Noah viszont 200 méteren sokkal jobb nála.
Meglátjuk, mi lesz.
Most először versenyzek Zharnellel a 100 méteres rekorddöntése óta.
Biztosan magabiztos,
és azt hiszi, nyerhet,
de 200-on esélytelen, hogy engem megverjen.
HAJRÁ, ZHARNEL! NAGY-BRITANNIA LEGGYORSABB EMBERE
Ha Londonban nagy verseny van, és brit esélyese is van,
akitől sokat várnak, az csak fokozza a hangulatot.
Régen mi vittük pályára a rajttámlákat.
Mindenkinek sajátja volt, és jó nehezek voltak.
Nem lenne semmi versenyezni veled!
Zharnel Hughes kontra Linford Christie!
Telt házas lenne.
Simán.
Linford Christie minden idők legjobb brit rövidtávfutója.
6× VB-DOBOGÓS
És Christie győz! Világbajnok lett!
Olimpiai és világbajnok!
Háromszoros Európa-bajnok!
NEW YORK-I BAJNOKSÁG 2023
Zharnel Hughes brit rekordot dönt!
De Zharnel végre megdöntötte Linford Christie rekordját.
Ez sokaknak felnyitotta a szemét.
Régóta nem volt elmondható,
hogy egy brit férfi esélyes az aranyra.
Élőben nézted, Linford? Követted a versenyt?
Nem, nem láttam élőben, csak szóltak. Egy sportolóm hívott. Azt hittem, viccel.
Mondom: „Ne! Ki volt?”
Azt mondta, Zharnel. Mondom: „Hoppá!”
Aztán megnéztem az interneten.
Szinte el sem tudtam hinni.
Látszik is az arcodon.
Alig hittem el. Mondom: „Mi van?”
Sose eddz bajnokként, csak versenyzőként! A bajnoknak nincs hova fejlődnie.
Én mindig versenyzőként edzettem, mert mindig tovább akartam fejlődni.
Carl Lewis képét raktam a lábtörlőm alá.
Ő volt a legjobb. Beraktam a lábtörlőm alá,
hogy ha hazamegyek, mindig rátapossak.
- Mert ennyire le akartam győzni. - Zseniális!
Azta!
A versenyzés elképesztő mentális fókuszt követel a rövidtávfutóktól.
A brit közönség és a média
elképesztően sokat vár Zharneltől:
hogy nyerni fog hazai pályán.
- Fordítva voltatok. - Igen? Akkor cseréljünk!
Tudni kell kezelni
saját maguk és mások elvárásait is.
Ez nagyon nehéz.
Oké, pszichológia!
Odamész hozzá, amikor már pozícióban van,
és kezet rázol vele.
Nem kötelező kezet fogni.
Csak azért csinálja, hogy elveszítsd a fókuszt. Oké?
Mert a rajtnál azon fogsz agyalni,
miért jött oda kezet fogni.
És elveszíted a fókuszt.
Az amerikaiak mindig kiabálnak, hogy: „USA, bébi!”
Ők ezzel próbálkoznak.
Bármire képesek, hogy a fejedbe másszanak.
Ezt sosem használtam, de meséltek róla.
Amikor rajthoz állsz, felszedsz egy darabkát a pályáról.
És amikor az ellenfeled rajthoz áll, odapöckölöd.
Egy pillanatra odanéz, és eltéveszti a rajtot.
Ez komoly?
- Én sosem tennék ilyet. - Igen? Miért?
Nagyon gáz lenne.
Majd ha kikapcsolták a kamerát, megbeszéljük.
Zharnel hamarosan beírja a nevét
a nagy brit sprinterek könyvébe, Linford mellé.
Köszi, Zharnel! A bajnok!
Noah-nak meggyűlhet vele a baja.
És ha én ezen agyalok,
akkor biztos, hogy Noah is ezen agyal.
Vigyázz!
KÉT NAP A VERSENYIG
Jó!
Fel-le!
Igen!
Mark mondta a sávokat?
- Zharnelé a hetes. - Igen.
Ami a lehető legjobb.
Nekem mindegy a sáv.
Tudom, de azért ez jó hír.
Örülök, hogy a hetesen lesz,
mert a ritmusra koncentrálhatsz. Meglátjuk, milyen lesz.
A legjobbak a középső sávok.
A leggyorsabb futók azokat kapják.
Jó a leggyorsabbak mellett futni, hogy üldözhesd őket,
vagy azt érezd, üldöznek.
Ezen a szakaszon nagyon jó voltál.
Szépen elhúztál középen.
Tudod, hogy ezt leadják a tévében!
Ne!
Nekünk semmi sem ciki.
Én arrébb megyek.
Pápá, edző bá!
Nem megyek el minden versenyére.
De a legtöbbre igen.
Az egyik első versenyére elrepültem Svájcba.
De végiggondoltam, mennyi pénzt költöttem erre,
mindössze 19 másodpercért. „Mit csinálok?”
De a testvérem azt mondta,
nem a 19 másodpercért vagyok ott, hanem érzelmi támogatásnak.
- Sziasztok! - Szia, anya!
Mizu? Megismerkedtem anyukáddal!
Tényleg?
Milyen volt?
Vicces nő.
Egyéniség, az biztos. Puszi, anyu!
Épp most mondták, mennyi embert ismerek.
- Tényleg? - Igen.
Több mint 30 éve ez a sportom.
Mondogasd csak, nem tudják még elegen!
- Te régebb óta nyomod. - Oké, ezt el se kezdd!
Ne csináld!
Nagyon fontosak a támogatóim.
Ők elhiszik, hogy a legjobb lehetek. Motiválnak, hogy ne adjam fel.
- Hiányzott már a 200 méter. - Akkor fusd le!
- Anyu! Szia! - Hogy vagy? De hideg a fejhallgatód!
- Hellóka! - Mizu?
- Sok sikert! - Köszi!
Te jó ég! A világ leggyorsabb embere!
Hadd rázzak kezet veled!
- El sem hiszem, tesó! Elképesztő. - Csinálok képet.
- Oké. - Egy, kettő… Jól van.
- Ne már! - Jó lett. Oké?
Noah, tesó, király leszel.
- Vasárnap itt leszek, már van jegyem. - Köszi!
Noah nem fél a kihívásoktól.
Az a célja, hogy sportolóként
túllépjen az atlétika világán.
Usain Boltnak ez nagyjából egy évtizedig sikerült.
Szinte könnyűnek tűnik!
Bolt tripláz 200 méteren!
Eredetileg én is 200 méteren kezdtem.
De Carl Lewis győzött 100-on és 200-on is. Magasra tette a lécet.
Úgyhogy a 100-ra kezdtem koncentrálni. Vágytam rá.
Zharnel sok szempontból emlékeztet Boltra,
és nem csak azért, mert neki is Glenn Mills az edzője.
A gyors gépeket szeretem. A sebesség a mindenem.
Sokkal magasabbak a mezőnynél,
és nagyon hasonlóan versenyeznek.
Ha közel vannak valakihez, megelőzik.
Bolt is ezt csinálta,
és Zharnel is ezt csinálja,
ha formában van.
Hiányzik a szimulátor, ha nem vagy itthon, Zharnel?
Még szép, haver!
ZHARNEL BARÁTNŐJE
Figyelj!
Alig várom, hogy hazaérjek hozzá! Mintha a gyerekem lenne.
Üdv a fedélzeten!
Üdv az American Airlines gépén!
Hamarosan felszállunk a kifutópályáról…
Fiatalon pilótának készültél?
A gimi óta imádom a repülőgépeket.
Sokszor ránk kellett szólni órán,
mert a tollainkkal meg ceruzáinkkal mindig repülőset játszottunk.
Beírást is kaptam érte.
De anya fél a repülőktől,
úgyhogy ezt nem támogatta.
Hölgyeim és uraim, üdvözletem!
Itt Hughes kapitány, Sint Maartenre repülünk.
Úgy 35 perc múlva érkezünk a Juliana repülőtérre,
19 000 láb magasan repülünk. Dőljenek hátra és csatolják be öveiket!
De azt is tudtam, hogy gyors vagyok. És nagyon elszánt.
Anyukámnak még megvannak az újságcikkek az első versenyeimről. Mezítláb futottam.
Anyukám takarítónő volt, apukám pedig taxisofőr.
Nem sok pénzük volt.
Amikor megkaptam az első szöges cipőmet, úgy futottam, mint a villám.
Zharnel Hughes!
NEW YORK-I BAJNOKSÁG
Az első profi versenyemen még csak 19 éves voltam.
Usain Bolttal egy pályán futottam. Ja.
El voltam ájulva tőle. Felnéztem rá. Egy élő legenda.
Párszor megcsíptem magam, hogy nem csak álmodom-e.
Mondom: „Te jó ég! Most mit csináljak?”
Beizzítottam a rakétákat. Futottam, mintha az életem múlna rajta.
Julian Forte nem semmi!
A hármason megindul.
A négyesen Dwyer.
Bolt vezet, talán a végén picit lassul.
Usain éppen legyőzött.
Ezredmásodperceken múlott.
Odafordult hozzám: „Mi volt ez, főnök?”
Zharnel óriási tehetség.
Óriási tehetség.
Ha elkezd jobban hinni magában,
a legjobbak közé fog kerülni.
100 és 200 méteren is minden évben az aranyért fog versenyezni.
Amikor elkezdtem Angliában versenyezni, nem igazán figyeltek fel rám.
Szinte hallottam a sutyorgást.
„Ki ez? Honnan jött?”
ÚJABB KÜLFÖLDI SPORTOLÓK: BŐVÜL A „MŰBRITEK” TÁBORA
Az újság azt írta, műbrit vagyok.
Mit jelent az, hogy „műbrit”?
Nem is tudtam, mit jelent. De tényleg.
Nem… Miért, mit jelent?
Kamubrit. Nem szép, igaz?
Tényleg nem szép.
Anguilla brit fennhatóság alatt van. Ezt a legtöbben nem tudják.
NEMZETISÉGI KÉRDÉS
Az általános iskolától a brit himnuszt éneklem.
Műbritnek hívtak.
Úgy éreztem, bizonyítanom kell, ki vagyok.
AZ ANGUILLAI SZÜLETÉSŰ BRIT SPORTOLÓ
Igazából elég undorító volt.
Az Egyesült Királyság keményebb környezet.
Sokkal kritikusabbak a sportolóikkal, mert az atlétika ott jóval népszerűbb.
Ott úgy állnak az atlétákhoz,
mint az USA-ban a kosarasokhoz és amerikaifutball-játékosokhoz.
Az atlétika kapcsán
sok mélypontot megjártam már.
Tokió után
megállt velem a világ, ha őszinte vagyok.
2020-AS TOKIÓI OLIMPIA
Ez a 100 méteres síkfutás olimpiai döntője.
Ki fog ma sporttörténelmet írni?
Vigyázz!
A brit Zharnel Hughes rontott, és ő is tudja.
Micsoda katasztrófa! Diszkvalifikálták.
Egy hibás rajt, és kizárnak.
Emiatt óriási a nyomás a futókon, főleg 100 méternél,
ahol rengeteg múlik a jó rajton. Nagy kihívás,
főleg az ideges versenyzőknek,
meg akiknek már voltak hibás rajtjaik.
Ő már nem ír sporttörténelmet.
És a lehető legrosszabb módon esett ki.
HIBÁS RAJT
Úgy éreztem magam, mint egy kísértet, aki visszatér a falujába.
Mintha kitépték volna a szívemet.
Aznap éjjel nem tudtam aludni.
Csak ültem az ágyban. Traumatikus volt.
Úgy éreztem, elrontottam.
Rám szakadt az egész.
Nem könnyű egy katasztrófa után
a következő évben visszatérni és újra teljesíteni.
Ott motoszkál az ember fejében.
Tudod, hogy mindenki erre gondol.
Úgyhogy óriási mentális erő kell hozzá,
hogy kiállj, és helyrehozd.
2022 PUERTO RICÓ-I NEMZETKÖZI ATLÉTIKAI VERSENY
A 2022-es évadban is voltak hibás rajtjaim.
Még mindig nem léptem túl a tokiói traumán.
Csak a tökéletes rajton pörögtem.
BRIT ATLÉTIKAI BAJNOKSÁG 2021
Balról a harmadik, a hatoson. Hibás rajt.
Szerencsére a támogatóim segítettek,
hogy túllépjek a dolgon.
EGY NAP A VERSENYIG
Van vagy tíz karpereced.
Tizenkettő.
És a Van Cleef közte sincs.
A Van Cleef közte sincs. Ez a durva.
Ne közelíts hozzám a csuklóddal! Nem tudom kifizetni, ha eltörök valamit.
Rámenne a nyereményem.
Az biztos.
- „Nem Sha’Carri, hanem Sha’Carri!” - „Sha’Carri!”
ZHARNEL MENEDZSERE
- Ekkora az egész csaj. - Igen.
- Nagyon pici. - Ennyi.
Ekkora a csaj, de a szája az ekkora.
Atlétika. A londoniak kedvence.
A hazaiak…
ALAPÍTÓ
…két nagy névnek is szurkolhatnak.
Zharnel Hughes most 100 méteren lép pályára.
De holnap 200-on is megméretteti magát.
Sokan kételkednek benne, ő-e a brit rövidtávfutás jövője.
De épp most döntötte meg Linford Christie rekordját 100 méteren.
Késésben vagyok.
Ezt nézd meg!
Imádom.
Nagyon bejön ez a pálya.
Zharnel anguillai, ami brit tengerentúli terület.
Nem tudjuk, a brit közvélemény igazán elfogadta-e már.
200 méteren most megmérkőzhet
az amerikai rekorder Noah Lylesszal.
- Világbajnok! - Csíz!
Jaj, ez videó!
Ha Zharnel hazai pályán, Londonban legyőzi Noah Lylest,
akkor mindenki azonnal kikiáltja britnek.
Hazai pálya, bébi.
Hazai pálya.
Itt az idő. Innen nincs visszaút.
A Wanda Diamond League londoni versenye előtt
sajtótájékoztatót tartunk.
Mielőtt bemutatnám a versenyzőket, annyit mondanék,
hogy pár perccel ezelőtt az utolsó jegy is elkelt.
50 000 jegyet adtunk el.
Ezzel ez lett a világ legnézettebb egynapos atlétikai eseménye.
Noah, szerinted milyen idővel lehet holnap megnyerni a 200 métert?
Az én időmmel.
- Sosem versenyeztél még itt, igaz? - Igaz.
Mit szólsz az 50 000 nézőhöz? Lesz hangerő.
Cuki.
Noah, egy kérdés. Remélem, Zharnel nem pirul bele.
Mit szólsz Zharnel New York-i rekordjához?
Számomra csak egy újabb ember a pályán.
Ennyi.
Zharnelben eddig vetélytársat láttál?
- Esélyesnek tartottad? - Nem.
- De most már igen. - Igen.
- Így van. - De ennyi.
- Őt is le kell győznöm. - Igen.
Noah szeret beszélni.
Én nem igazán vagyok a szavak embere.
Inkább odaállok, és megmutatom, hogy készen állok.
Itt vagyok. Nyugodt vagyok. Nem félek.
Nem úgy nézek ki, mint aki versenyre készül, de készen állok.
Nem félek tőled.
A szemedbe tudok nézni, és ki tudom mondani: nem félek tőled.
Lehetsz a világ legjobb futója,
ha rajthoz állunk, és koncentrálok,
akkor kapni fogsz. Most már így lépek a pályára.
Zharnel, a 200 méteres brit rekordot is szeretnéd megdönteni?
Ez is célod holnap?
Ott van a gondolataimban. Ha holnap összejön, örülök neki.
Mi a brit rekord?
19,94.
Ó, az meglesz.
Miért szerénykedsz, tesó?
Ha nem érzed magad főszereplőnek, az atlétika nem neked való.
Muszáj elhinni minden egyes versenynél,
hogy te fogsz nyerni.
Akkor is, ha rosszul rajtolsz,
akkor is, ha rossz a hajrá. Mindig.
És ezt látom az emberek szemében.
A VERSENY NAPJA
A Diamond League versenysorozat utolsó állomásán már várták a sportolókat
a budapesti világbajnokság előtt.
Négy-öt éve ez a legnagyobb közönség egynapos atlétikai versenyen.
Ötvenezer néző. Telt ház a London Stadionban.
Különleges verseny lesz.
FÉRFI 200 MÉTERES SÍKFUTÁS - DÖNTŐ
Zharnel Hughes brit bajnok élete formájában van.
Vajon győzhet ma a kétszeres világbajnok Noah Lyles ellen?
A pályára hívásra várva egy helyiségben van az a sok egó.
Feszült a hangulat.
Készen kell állni. Mindenki mindent belead.
Elég magabiztos vagyok ellene 200 méteren.
Persze tudom, hogy kétszeres világbajnok. Izgalmas kihívás.
Kíváncsi vagyok, hogy teljesítek.
Minden lehetségeset megtettem, hogy felkészüljek erre a pillanatra.
Innentől csak bíznom kell a testemben.
Uraim, kérem, fáradjanak utánam!
Európa legnagyobb atlétikarajongói mind Nagy-Britanniában élnek.
Ez a legkomolyabb stadion. Az adrenalinszintem az egekben van.
Remélhetőleg sikerül megdönteni a brit rekordot 50 000 néző előtt.
Emlékezetes lenne hazai pályán megtenni.
Minden szem a brit bajnokra, Hughesra szegeződik a hetes sávban.
Egyébként pilóta is.
Szeretek csöndben maradni. És amikor rajthoz állok,
akkor vagyok a legveszélyesebb.
Noah Lyles a hatos sávban fut.
A sajtótájékoztatón elég csipkelődős hangulatban volt.
Itt az idő.
A légzésemre figyeltem, hogy ne izguljak.
„Nyugalom!”
Ennyit mondogattam magamnak. „Készen állsz.”
Rajthoz!
Minden ezen a pillanaton dől el.
Átkattan a kapcsoló a fejemben.
Vigyázz!
Hiszem: minden pillanat az enyém.
Noah Lyles a hatos sávban.
Vajon legyőzheti ezt az embert?
Hughes az ellenfele. Ő a magasabb.
Zharnel Hughes élete formájában van.
Gyerünk!
Ez nagyon szoros lesz. Hughes és Lyles együtt mozog.
De Lyles elhúz!
Ismét a világbajnok győz.
A győztes idő 19,46 másodperc.
Az idei év legjobb ideje 200 méteren.
Azta!
Büszke vagyok rád!
Edző bá!
A 200 az enyém. A feleségem.
Nem engedem el. Ő az enyém.
Ma leadtam a figyelmeztetőlövéseket.
Talán a brit rekord is megdőlt.
Lássuk, 19,94 alá ment-e!
Sikerült!
19,73! Zharnel Hughes brit rekordot döntött!
John Regis 19,94-es rekordja végre megdőlt.
Nagyon örülök.
Itt döntöttem rekordot! A hazai közönség előtt. Köszönöm, hogy eljöttetek!
Szeretlek titeket! Szóhoz sem jutok.
Ezt még átadnám a brit rekord megdöntéséért.
További 5000 dollárt nyertél!
Az új brit rekorder, Zharnel Hughes!
Ez az, bébi!
Mondtam Zharnelnek, hogy simán megdönti a brit rekordot.
Meg is döntötte,
ahogy előre megmondtam.
Egy 10%-ot elutalhatnál!
Megbeszéltük!
- Szép volt, tesó! - Tőled is! Holnap tali.
Az biztos. Találkozunk, ne félj!
Ő nyert.
Nyilván szerettem volna utolérni.
De hazai pályán megdöntöttem a brit rekordot.
És még elszántabb vagyok, hogy világbajnok legyek.
Meglesz.
Kíváncsi vagyok,
mennyit tudok kihozni magamból.
Pályán akarok maradni, és tovább emelkedni a csúcsig.
Vár Budapest.
A világbajnokság!
Ahol összejöhet a duplázás.
- Ja. - Az biztos.
A koronának súlya van.
Könnyebb ismeretlenként nyerni,
mert nem kell legyőzni az elvárásokat.
De az elvárások súlya mindent megváltoztat.
Ha sikerül dupláznia,
annak ugyanúgy örülni fogok, mint ha rekordot dönt.
- Számomra… - Igen.
…ez az idei cél.
És számára is.
Szilárd identitásra van szüksége.
Szerintem a csapatunk mindent megtesz,
hogy elég erős legyen a nyaka, és elbírja a koronát.
Nagyon ambiciózus vagyok.
Mindenben a legjobb akarok lenni.
Nemcsak érteni akarom a játékot,
hanem meg akarom változtatni. Úgy érzem, ezt én testesítem meg.
Imádom a sportot, de nem akarom, hogy stagnáljon.
Új vidékeket akarok feltérképezni.
A FOLYTATÁSBAN
Eljött a pillanat.
Győzelem vagy halál.
Óriási a tét.
A nemzeti bajnokságból lehet bejutni a világbajnokságra.
- Irány Budapest. - Úgy bizony.
Ha innen nem jutsz tovább, nem mehetsz a világbajnokságra,
az igazi buliba.
Nincs lehetőség hibázni.
Bizonyítanom kell a világnak, hogy én vagyok a legjobb.
Mindent beleadnak.
Ha pályára lépsz, onnantól nincs visszaút.
Ez komoly csata lesz.
Száz méteren még nem válogatott.
Semmire nincs garancia, és nincs második esély.
A feliratot fordította: Lipták András